 Kuzoqulwa elikamama owabulala ingane ngokuyigxisha amaphilisi News24Glenwood Umama waseningizimu ntshonalanga ne-Iowa, eMelika, osolwa ngokunikeza indodakazi yakhe, 8, inqwaba yamaphilisi okudambisa ukhwantalala, kulindeleke ukuba icala lakhe liqalwe ukuqulwa ngoDisemba.Ngokwamaphepha aseNkantolo yaseMills County, uMisty Frazier, 34, uwaphikile amacala abekwe wona; okubalwa elokubulala, ukufaka ingane engozini kanye nokuyinikeza amaphilisi angaphezu kwesikali esivumelekile.Icala lakhe kulindeleke ukuba liqale ukuqulwa ngomhlaka-12 Disemba.OLUNYE UDABA: Umama ubulale izingane, wehluleka ukuzibulalaAbashushisi bathi ukuhlolwa kwesidumbu kuveza ukuthi le ntombazanyana ishone ngo-Okthoba ngenxa yokuthatha isikali eseqile samaphilisi okudambisa ukhwantalala.Ngonyaka owedlule, umama wabekwa amacala okubulala kulandela ukutholakala kwezingane zakhe ezine zishonile, eJapan.Kulezi zingane kwakukhona neyentombazane eneminyaka emithathu ubudala.Imibiko yabezindaba yaveza ukuthi izisulu zibulawe umama wazo ngaphambi kokuba azame ukuzibulala naye. 